CELEX: 32011R0809
Language: fi
Date: 2011-08-11 00:00:00
Title: Komission täytäntöönpanoasetus (EU) N:o 809/2011, annettu 11 päivänä elokuuta 2011 , asetuksen (EY) N:o 2074/2005 muuttamisesta suoraan pakastusaluksesta tuotavien pakastettujen kalastustuotteiden mukana seuraavien asiakirjojen osalta  ETA:n kannalta merkityksellinen teksti

12.8.2011   
            
            
               FI
            
            
               Euroopan unionin virallinen lehti
            
            
               L 207/1
            
         KOMISSION TÄYTÄNTÖÖNPANOASETUS (EU) N:o 809/2011,
   annettu 11 päivänä elokuuta 2011,
   asetuksen (EY) N:o 2074/2005 muuttamisesta suoraan pakastusaluksesta tuotavien pakastettujen kalastustuotteiden mukana seuraavien asiakirjojen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) ja erityisesti sen 9 artiklan toisen kohdan,
   ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (2) ja erityisesti sen 16 artiklan toisen kohdan
   sekä katsoo seuraavaa:
   
               (1)
            
            
               Asetuksessa (EY) N:o 853/2004 säädetään muun muassa, että eläinperäisiä tuotteita kolmansista maista tuovien elintarvikealan toimijoiden on varmistettava, että tuonti tapahtuu ainoastaan, jos asetuksen (EY) N:o 854/2004 14 artiklan vaatimukset täyttyvät.
            
         
               (2)
            
            
               Asetuksen (EY) N:o 854/2004 14 artiklassa säädetään, että eläinperäisten tuotteiden lähetysten mukana on niitä unioniin tuotaessa oltava tiettyjen vaatimusten mukainen asiakirja. Samaisen asetuksen 15 artiklan 3 kohdassa säädetään kuitenkin, että kun kalastustuotteita tuodaan suoraan muun muassa pakastusaluksesta, kyseinen asiakirja voidaan korvata kapteenin allekirjoittamalla asiakirjalla.
            
         
               (3)
            
            
               Euroopan parlamentin ja neuvoston asetuksen (EY) N:o 853/2004 soveltamisalaan kuuluvia tuotteita sekä Euroopan parlamentin ja neuvoston asetusten (EY) N:o 854/2004 ja (EY) N:o 882/2004 mukaisen virallisen valvonnan järjestämistä koskevien täytäntöönpanotoimenpiteiden vahvistamisesta, poikkeuksen tekemisestä Euroopan parlamentin ja neuvoston asetukseen (EY) N:o 852/2004 sekä asetusten (EY) N:o 853/2004 ja (EY) N:o 854/2004 muuttamisesta 5 päivänä joulukuuta 2005 annetussa komission asetuksen (EY) N:o 2074/2005 (3) liitteessä VI esitetään terveystodistusten mallit, mukaan luettuna kalastustuotteiden tuonnissa käytettävän terveystodistuksen malli.
            
         
               (4)
            
            
               Jäsenvaltiot ja sidosryhmien järjestöt ovat pyytäneet komissiota vahvistamaan kapteenin allekirjoittaman asiakirjan mallin, jotta voidaan yhdenmukaistaa pakastettujen kalastustuotteiden tuonnissa unioniin suoraan pakastusaluksesta edellytettävät tiedot ja tässä tuonnissa sovellettavat menettelyt.
            
         
               (5)
            
            
               Kapteenin allekirjoittaman asiakirjan mallissa olisi erityisesti viitattava asetuksen (EY) N:o 853/2004 liitteessä III olevassa VIII jaksossa vahvistettuihin kalastustuotteiden käsittelyä pakastusaluksilla koskeviin säännöksiin. Asiakirjamallin olisi lisäksi sovelluttava käytettäväksi sähköisessä järjestelmässä, jolla vaihdetaan eläviin eläimiin ja eläinperäisiin tuotteisiin liittyviä terveystodistuksia ja tuontiasiakirjoja kansallisten toimivaltaisten terveysasioista vastaavien viranomaisten välillä (Traces).
            
         
               (6)
            
            
               Tämän vuoksi on aiheellista vahvistaa sellaisen yhdenmukaistetun asiakirjan malli, jonka kapteeni allekirjoittaa, kun kalastustuotteita tuodaan unioniin suoraan pakastusaluksesta. Asetusta (EY) N:o 2074/2005 olisi muutettava vastaavasti.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 2074/2005 seuraavasti:
   
               1)
            
            
               Korvataan 6 artikla seuraavasti:
               ”6 artikla
               Terveystodistusmallit ja asiakirjamallit tiettyjen eläinperäisten tuotteiden tuontia varten asetuksen (EY) N:o 853/2004 ja (EY) N:o 854/2004 soveltamiseksi
               1.   Asetuksen (EY) N:o 853/2004 6 artiklan 1 kohdan d alakohdassa tarkoitetut terveystodistusmallit ja asiakirjamallit tämän asetuksen liitteessä VI mainittujen eläinperäisten tuotteiden tuontia varten vahvistetaan tämän asetuksen liitteessä VI.
               2.   Kapteenin allekirjoittaman sellaisen asiakirjan malli, joka voi korvata asetuksen (EY) N:o 854/2004 14 artiklassa edellytetyn asiakirjan tuotaessa kalastustuotteita suoraan pakastusaluksesta, kuten kyseisen asetuksen 15 artiklan 3 kohdassa säädetään, vahvistetaan tämän asetuksen liitteessä VI.”
            
         
               2)
            
            
               Muutetaan liite VI tämän asetuksen liitteen mukaisesti.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä huhtikuuta 2012.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä elokuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 139, 30.4.2004, s. 55.
   
      (2)  EUVL L 139, 30.4.2004, s. 206.
   
      (3)  EUVL L 338, 22.12.2005, s. 27.
   
      LIITE
      Muutetaan asetuksen (EY) N:o 2074/2005 liite VI seuraavasti:
      
                  (1)
               
               
                  Korvataan liitteen VI otsikko ja I–VI jakso seuraavasti:
                  ”TERVEYSTODISTUSMALLIT JA ASIAKIRJAMALLIT TIETTYJEN ELÄINPERÄISTEN TUOTTEIDEN TUONTIA VARTEN
                  
                  I JAKSO
                  
                     I LUKU
                  
                  
                     SAMMAKONREIDET JA ETANAT
                  
                  Asetuksen (EY) N:o 853/2004 6 artiklan 1 kohdan d alakohdassa tarkoitettujen terveystodistusten on oltava tämän liitteen lisäyksessä I olevassa A osassa vahvistetun mallin mukaisia sammakonreisien tuonnin osalta ja B osassa vahvistetun mallin mukaisia etanoiden tuonnin osalta.
                  
                     II LUKU
                  
                  
                     GELATIINI
                  
                  Rajoittamatta muun asiaa koskevan unionin lainsäädännön, erityisesti tarttuvia spongiformisia enkefalopatioita ja hormoneja koskevan lainsäädännön, soveltamista asetuksen (EY) N:o 853/2004 6 artiklan 1 kohdan d alakohdassa tarkoitettujen terveystodistusten on oltava tämän liitteen lisäyksessä II olevassa A osassa vahvistetun mallin mukaisia gelatiinin tuonnin osalta ja B osassa vahvistetun mallin mukaisia gelatiinin tuotantoon tarkoitettujen raaka-aineiden tuonnin osalta.
                  
                     III LUKU
                  
                  
                     KOLLAGEENI
                  
                  Rajoittamatta muun asiaa koskevan unionin lainsäädännön, erityisesti tarttuvia spongiformisia enkefalopatioita ja hormoneja koskevan lainsäädännön, soveltamista asetuksen (EY) N:o 853/2004 6 artiklan 1 kohdan d alakohdassa tarkoitettujen terveystodistusten on oltava tämän liitteen lisäyksessä III olevassa A osassa vahvistetun mallin mukaisia kollageenin tuonnin osalta ja B osassa vahvistetun mallin mukaisia kollageenin tuotantoon tarkoitettujen raaka-aineiden tuonnin osalta.
                  
                     IV LUKU
                  
                  
                     KALASTUSTUOTTEET
                  
                  Asetuksen (EY) N:o 853/2004 6 artiklan 1 kohdan d alakohdassa tarkoitetun terveystodistuksen on oltava tämän liitteen lisäyksessä IV vahvistetun mallin mukainen kalastustuotteiden tuonnin osalta.
                  
                     V LUKU
                  
                  
                     ELÄVÄT SIMPUKAT
                  
                  Asetuksen (EY) N:o 853/2004 6 artiklan 1 kohdan d alakohdassa tarkoitetun terveystodistuksen on oltava tämän liitteen lisäyksessä V vahvistetun mallin mukainen elävien simpukoiden tuonnin osalta.
                  
                     VI LUKU
                  
                  
                     HUNAJA JA MUUT MEHILÄISTUOTTEET
                  
                  Asetuksen (EY) N:o 853/2004 6 artiklan 1 kohdan d alakohdassa tarkoitetun terveystodistuksen on oltava tämän liitteen lisäyksessä VI vahvistetun mallin mukainen hunajan ja muiden mehiläistuotteiden tuonnin osalta.
                  II JAKSO
                  
                     KAPTEENIN ALLEKIRJOITTAMAN ASIAKIRJAN MALLI
                  
                  Kapteenin allekirjoittaman asiakirjan, joka voi korvata asetuksen (EY) N:o 854/2004 14 artiklassa edellytetyn asiakirjan tuotaessa pakastettuja kalastustuotteita suoraan pakastusaluksesta, kuten kyseisen asetuksen 15 artiklan 3 kohdassa säädetään, on oltava tämän liitteen lisäyksessä VII vahvistetun asiakirjamallin mukainen.”
               
            
                  (2)
               
               
                  Lisätään lisäys VII seuraavasti:
                  
                     ”Liitteen VI lisäys VII
                     
                        KAPTEENIN ALLEKIRJOITTAMAN SELLAISEN ASIAKIRJAN MALLI, JONKA ON SEURATTAVA MUKANA, KUN PAKASTETTUJA KALASTUSTUOTTEITA TUODAAN EUROOPAN UNIONIIN SUORAAN PAKASTUSALUKSESTA